stanford-oval/wikipedia huggingface dataset:
Lejos
Tuotemerkit

Historiansa aikana Lejos on tuonut Suomeen esimerkiksi jauhoja, pähkinöitä, omenoita, suolaa ja Samsoniten matkalaukkuja, mutta nykyisin se on keskittynyt elintarvikkeisiin. Lejos tarjoaa edustamilleen päämiehille myynti-, markkinointi- ja logistiikkapalveluita. Päämiehiä sillä on 20 maassa. Lejos toimittaa tuotteita päivittäistavarakaupoille, tukkukauppiaille, kioski- ja huoltoasemaketjuille, hotelli- ja ravintolaketjuille, henkilöstöravintoloille, Duty Free -myymälöille sekä elintarviketeollisuuteen.
Vuonna 2022 Lejosin edustamia tuotemerkkejä olivat:
| 0 | 1 | 2 | 3 |
| --- | --- | --- | --- |
|  Barebells  Bifi  Borges-oliiviöljy  Dole -ananassäilykkeet  Ella’s Kitchen  Halo Top  |  Hungry Chef -pizzajauhot  Jack Link’s -kuivalihatuotteet  Kettle Chips -perunalastut  Kitchen Joy -thaikuutiot  Lagom  |  Långholmen  Nobe aloe vera  Nocco-energiajuomat  Smiling  Sun-Maid  |  Sunsweet  Teekanne  The Gutsy Captain Company  Van Houten ja  Vitamin Well -hyvinvointijuomat  |
Tunnustuksia

Lejos on osallistunut Great Place to Work -kilpailuun useana vuonna, esimerkiksi vuonna 2018 se sijoittui sarjassaan kuudenneksi ja vuonna 2020 neljänneksi.
Van Houten -kaakaota
Sun-Maid -pakkaus vuodelta 1916
Investors House

| Investors House Oyj |
| --- | --- |
Yritysmuoto:  julkinen osakeyhtiö
Osake:  OMXH: INVEST
Markkina-arvo:  19,43 miljoonaa € (24.7.2015)
ISIN:  FI0009900559
Toimitusjohtaja:  Petri Roininen
Puheenjohtaja:  Tapani Rautiainen
Kotipaikka:  Helsinki
Toimiala:  Sijoitus
Liikevaihto:  1,438 milj. € (2015)
Liikevoitto:  4,325 milj. € (2015)
Tilikauden tulos:  3,486 milj. € (2015)
Kotisivu:  www.investorshouse.fi
Infobox OKVirheellinen NIMI-arvo: 
Investors House Oyj (vuoteen 2015 SSK Suomen Säästäjien Kiinteistöt Oyj ) on suomalainen kiinteistösijoitusyhtiö. Sen osake noteerataan Helsingin pörssissä. Yhtiön kotipaikka on Helsinki.
Historiaa

Yhtiö toimi aiemmin nimellä SSK Suomen Säästäjien Kiinteistöt Oyj. SSK listautui pörssiin vuonna 1989. Arvo-osuusjärjestelmään yhtiön osakkeet siirrettiin vuonna 1998.
2000-luvulla SSK:n toiminta koostui kahden Porissa toimineen kiinteistöosakeyhtiön omistamisesta. Yhtiöistä toinen, Kiinteistö Oy Antintori, omisti toimisto-, hotelli- ja ravintolakiinteistön, jossa toimi muun muassa Scandic Hotels. Toinen yhtiö, Kiinteistö Oy Toejoen City, omisti liikekiinteistön, jota vuokrattiin vähittäiskauppaan.
Yhtiön toiminnassa tapahtui muutos sen jälkeen, kun Maakunnan Asunnot Oy, Godoinvest Oy ja Core Capital Oy olivat tehneet yhtiöstä julkisen ostotarjouksen, jonka seurauksena näiden yhtiöiden omistusosuus SSK:sta nousi 53 prosenttiin loppuvuonna 2014. Kauppahinta oli 5,00 €/osake. Yhtiön uudeksi nimeksi tuli Investors House Oyj ja sen toimintaa laajennettiin merkittävästi. Laajenemiseen kuului myös liiketoimintakauppa, jolla SSK hankki Investors House Oy -nimisen listaamattoman yhtiön liiketoiminnan ja nimen itselleen.
Toiminta

Investors Housen liiketoiminta koostuu kahdesta segmentistä: kiinteistöt ja palvelut.
Kiinteistöpuolella yhtiö sijoittaa asuntoihin ja toimitiloihin. Lisäksi yhtiö rakennuttaa kiinteistöjä. Rakennuttamista hoitavat konserniin kuuluvat IVH Asunnot Oy sekä Investors House Kodit Oy.
Palvelupuolella yhtiö tarjoaa palveluita sijoittajille. Palveluita ovat rahastot sekä kiinteistövarallisuuden hallinta. Rahastoja tarjoaa konserniin kuuluva Dividend House. Kiinteistövarallisuuden hallintaa hoitaa konserniin kuuluva OVV Asuntopalvelut -ketju, joka tarjoaa asunnonvuokrauspalveluita. Yhtiöllä on myös Vuokrakas.com (Arkistoitu – Internet Archive) -niminen asuntojen markkinapaikka sekä Holda.io (Arkistoitu – Internet Archive) -palvelu vuokrauksen digitalisointiin.
Investors House on toisen pörssiyhtiön Ovaro Kiinteistösijoituksen suurin osakkeenomistaja. Investors House hankki Ovaron osake-enemmistön julkisella vaihtotarjouksella syksyllä 2017.
Investors Housen toimitusjohtaja on Petri Roininen. Hän toimii myös Ovaron hallituksen puheenjohtajana.
Yhtiön suurimmat osakkeenomistajat vuoden 2017 lopussa olivat Maakunnan Asunnot Oy (30 %), Royal House Oy (16 %), Godoinvest Oy (8 %) ja Core Capital Oy (8 %). Yhteensä yhtiöllä oli 2 514 osakkeenomistajaa.
Aiheesta muualla

SSK-yhtiön osake- ja omistushistoriaa Pörssitiedon nettisivulla
Pekka Aarnio

Agit Prop vuonna 1974. Pekka Aarnio toinen oikealta. Kuva: Harri Ahola
Pekka Kalervo Aarnio (5. tammikuuta 1947 Helsinki – 13. toukokuuta 2019 Helsinki)  oli suomalainen musiikkituottaja ja laulaja, joka tunnettiin Agit Prop -lauluyhtyeen jäsenenä.
Ura

Aarnion ja Martti Launiksen ensimmäinen lauluyhtye syntyi 1960-luvun alkupuolen folk-innostuksen keskellä, ja oli nimeltään Guldgurkorna. Yhtye esiintyi lukuisissa folk-konserteissa Helsingin kouluissa, muun muassa Ressussa, Munkkiniemen yhteiskoulussa ja Munkkivuoren yhteiskoulussa. Vuonna 1970 Aarnio perusti yhdessä Launiksen ja Sinikka Sokan kanssa Agit Prop -lauluyhtyeen, joka perustettiin alun perin kertaluontoiseksi kokoonpanoksi Uudenmaan Sosialistisen Nuorisoliiton edustajaksi Berliinin II poliittisen laulun festivaaleille. Samana vuonna hän esiintyy soolo- ja duettolaulajana levyllä V. I. Lenin 1870–1970. Aarnion ääniala oli basso.
Vuonna 1976 Aarnio siirtyi päätoimiseksi levytuottajaksi Love Recordsille. Love Recordsin konkurssin jälkeen 1979 hän perusti Atte Blomin kanssa Johanna-levy-yhtiön. Hän on tuottanut muun muassa Tuomari Nurmion, Pelle Miljoonan, Leevi and the Leavingsin ja Ultra Bran levyjä.
Vuonna 2008 Aarnio sai Musiikki & Media -tapahtumassa Industry Awards -erikoispalkinnon työstään suomalaisen musiikkibisneksen hyväksi. Vuonna 2019 hänelle myönnettiin Emma-gaalassa Kultainen Emma.
Aarnio menehtyi 72-vuotiaana pitkäaikaisen sairauden uuvuttamana Helsingissä. Hänet on haudattu Honkanummen hautausmaalle Vantaalle.
Aiheesta muualla

Pekka Aarnion muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Elonet
Sanansaattajat

| Medialähetys Sanansaattajat (Sansa) |
| --- | --- |

Toimiala:  kristillinen lähetystyö
Kotipaikka:  Munckinkatu 67 Hyvinkää, Suomi
Toiminnanjohtaja:  Mikko Matikainen
Puheenjohtaja:  Susanna Peltonen
Hallitus:  Maria Haapavaara, Sami Jalonen, Helena Jarva, Hannele Karppinen, Jarkko Korhonen, Susanna Peltonen, Timo Reuhkala ja Anne Vanhatalo.
Jäsenlehti:  Sansa
Aiheesta muualla
Sivusto
Infobox OKVirheellinen NIMI-arvo: 
Medialähetys Sanansaattajat (Sansa, ent. Radiolähetysjärjestö Sanansaattajat) on yksi Suomen evankelis-luterilaisen kirkon kahdeksasta lähetysjärjestöstä. Vuonna 1973 perustettu järjestö sai kirkon lähetysjärjestön aseman vuonna 1994.
Sansa on erikoistunut radion, television, internetin ja muiden sähköisten viestinten välityksellä tehtävään lähetystyöhön, joten sillä on muista kirkon lähetysjärjestöistä poikkeava tehtävä. Se toimii myös alueilla, joille niin sanottu perinteinen lähetystyö ei ulotu. Vuonna 2012 käyttöön otettu uusi nimi, Medialähetys Sanansaattajat, kuvaa järjestön työn laaja-alaisuutta.
Sansa tuottaa Raamattu kannesta kanteen -ohjelmaa, jota lähetetään Järviradiossa ja Radio Deissä.
Toiminta Suomessa

Medialähetys Sanansaattajat vaikuttaa Suomen evankelis-luterilaisen kirkon lähetystyön toimikunnissa ja työryhmissä yhdessä muiden lähetysjärjestöjen sekä Kirkon ulkomaanavun (KUA) kanssa. Järjestö toimii läheisessä yhteistyössä paikallisseurakuntien kanssa. Vuonna 2023 työntekijät ja vapaaehtoiset kohtasivat fyysisesti ja virtuaalisesti noin 25 000 ihmistä. Tilaisuuksia ja kohtaamisia oli yhteensä noin 600. Järjestön 50-vuotisjuhlilla, Hyvinkään Medialähetyspäivillä, tavoitettiin noin 9000 ihmistä.
Sansa tuottaa ja kustantaa suosittua pastori Jukka Norvannon Raamattu kannesta kanteen -ohjelmaa, joka lähetetään säännöllisesti Radio Deissä ja Järviradiossa. Ohjelmaa voi kuunnella myös internetissä sekä mobiilisovelluksella. Helmikuussa 2022 julkaistiin täysin uudistettu sovellus.
Vuonna 2021 Sansa alkoi julkaista maksutonta Sansa-nimistä lehteä, joka ilmestyy neljästi vuodessa. Aiemmat julkaisut olivat nimeltään Menkää siis ja Lähde.
Entisen toiminnanjohtaja Arto Antturin työ järjestössä päättyi 2023 hänen saatuaan järjestön hallitukselta varoituksen, joka koski epäasiallista käytöstä ja tämän jälkeen Antturi päätti lopettaa työskentelyn järjestössä.
Toiminta ulkomailla

Medialähetys Sanansaattajat tekee ulkomailla kristillistä medialähetystyötä television, radion, internetin ja muun muassa mobiilisovellusten välityksellä erityisesti sellaisten kansojen parissa, joita on muuten vaikea tavoittaa. Radio- ja televisio-ohjelmat ovat tukena myös suljettujen maiden kristillisille vähemmistöille. Työ painottuu yhä enenevässä määrin Aasiaan ja Lähi-itään. Sansalla on myös lähetys- ja projektityöntekijöitä.
Järjestö tekee ja tukee kristillistä mediatyötä yli 40 kielellä. Radio-ohjelmista valtaosa lähetetään TWR:n (entinen Trans World Radio) ja FEBC Internationalin (Far East Broadcasting Company) kautta. Osa radio-ohjelmista lähetetään paikallisradioissa, osa lyhyt- tai keskiaaltoasemilta. Lisäksi Sansa tukee muun muassa arabian-, persian- ja turkinkielistä televisiotyötä satelliittitelevisio SAT-7:n välityksellä sekä Toivoa naisille -tv-ohjelmaa kuudella Intian kielellä Word Resounds Todayn (WRT, entinen TWR-Intia) kautta.
Toiminta ulkomailla > Työalueet ja kielet

Vuonna 2025 Medialähetys Sanansaattajat tukee kristillisten radio-ohjelmien tuotantoa ja radiointia, televisio-ohjelmien tuotantoa ja muuta kristillistä mediatyötä mm. seuraavilla kielillä:
Aasiassa: arabia, dari, farsi, heprea, indonesia, jaava, japani, kabyyli, kazakki, khmer, kirgiisi, kurdin kielen murre kurmandži, lua, mandariinikiina, mongoli, sinhala, tadžikki, thai, turkki, urdu, venäjä ja vietnam. Intiassa: assami, dhodia, gudžarati, hindi, kharia, kurukh, kutši, magahi, maithili, mauchi, mundari, orija, santali, tamil, telugu ja vasavi.
Afrikassa: afar, amhara, arabia, fulani, kabyyli ja oromo.
Euroopassa: kabardi, kroatia, suomi, tataari, turkki, ukraina ja venäjä.
Kielten ja taloudellisen tuen määrällä mitattuna tärkein työalue on Intia.
Toiminnanjohtajat

Rovasti Per-Olof Malk, 1973–2002
Rovasti Juha Auvinen, 2002–2020
Rovasti Arto Antturi, 2020–1/2023
Marko Pihlajamaa (väliaikainen toiminnanjohtaja 1/2023-6/2023)
Mikko Matikainen 2023–
Aiheesta muualla

Medialähetys Sanansaattajien kotisivu
Raamattu kannesta kanteen -ohjelma
| n k Viides herätysliike |
| --- | --- |
Järjestöt:  Helsingin Raamattukoulu  Kansan Raamattuseura  Lähetysyhdistys Kylväjä  Sanansaattajat  Suomen Evankelisluterilainen Kansanlähetys  Suomen Raamattuopisto  Opko 
Henkilöt:  Heino  Lehtinen  Junkkaala  Kankainen  Karilas  Laitakari  Muroma  Mäkelä  Nummela  Nyman  Saarnivaara  Sares  Saunaluoma  Tiilikainen  Väisänen 
Koulutus ja media:  Kairosmaja  Kansanlähetysopisto  Vivamo  Revontulikappeli  Savonlinnan kansanopisto  Perussanoma Elämä  Perusta  Seurakuntalainen  Karas-Sana Sana  Kustannus Uusi Tie Uusi Tie-lehti  Donkki  Nuotta 
Kulttuuri ja tapahtumat:  Kansanlähetyspäivät  Sanan suvipäivät  Kesäsanoma  Viisikielinen 
Evankelikalismi
Jäsenmallineet
| n k Suomen Ekumeeninen Neuvosto (SEN) |
| --- | --- | --- |
| Pääsihteerit |  Cantell  Castrén  Rusama  Edström  Huttunen  Auvinen  Wärn-Rancken  |  |
| Jäsenyhteisöt |  Evankelis-luterilainen kirkko  Ortodoksinen kirkko  Vapaakirkko  Katolinen kirkko  Pelastusarmeija  Baptistsamfund  Metodistkyrka  Metodistikirkko  Missionkyrkan  Anglikaaninen kirkko  International Evangelical Church  |  |
| Tarkkailijajäsenet |  Adventtikirkko  Baptistikirkko  Helluntaikirkko  Kveekarit  Pingstmission  |  |
| Kumppanit |  Filantropia  Filoksenia  Helsingin Diakonissalaitos  Herättäjä-Yhdistys  Hiljaisuuden Ystävät  Kansan Raamattuseura  Kirkon alat  Kirkon ulkomaanapu  Kulttuuri- ja uskontofoorumi FOKUS  Medialähetys Sanansaattajat  Lasten ja nuorten keskus  OCM-Suomen Konstantinus Yhdistys  Opiskelijoiden Lähetysliitto  Pyhän Henrikin pyhiinvaellusyhdistys  Sinapinsiemen  Suomen Caritas  Suomen kristillinen rauhanliike  Suomen Kristillinen Ylioppilasliitto  Suomen Liikemiesten Lähetysliitto  Suomen Lähetysseura  Suomen Merimieskirkko  Suomen NMKY:n liitto  Suomen NNKY-liitto  Suomen Pipliaseura  Suomen World Vision  Temppeliherrain Ritarikunta  Tuomasyhteisö  |  |
| n k Suomen lähetysneuvosto |
| --- | --- |
Jäsenyhteisöt:  Avainmedia  Evankelinen lähetysyhdistys  Fida International  Finlands svenska baptistsamfund  Finlands svenska metodistkyrka  Finlands svenska pingstmission  Good News Networking  IRR-TV  Israelin Ystävät  Kansan Raamattuseura  Kirkon lähetystyön keskus  Lähetysyhdistys Kylväjä  Lähetysyhdistys Rauhan Sana  Marttyyrien Ääni  Medialähetys Sanansaattajat  Missionskyrkan i Finland  Open Doors Finland  Operaatio Mobilisaatio  Patmos Lähetyssäätiö  Pelastusarmeija  Suomen Baptistikirkko  Suomen Evankelisluterilainen Kansanlähetys  Suomen Lepralähetys  Suomen Luterilainen Evankeliumiyhdistys  Suomen Lähetyslentäjät  Suomen Lähetysseura  Suomen Metodistikirkko  Suomen Pipliaseura  Suomen Vapaakirkko  Svenska Lutherska Evangeliföreningen  Wycliffe Raamatunkääntäjät  YWAM Finland
Annaberg-Buchholz

| Annaberg-Buchholz |
| --- | --- |
 Annaberg lännestä
 vaakuna
 Annaberg-Buchholz
 Koordinaatit: 50°35′N, 13°0′E 
Valtio:  Saksa
Osavaltio:  Saksi
Piirikunta:  Erzgebirgskreis
Pinta-ala:  
 – Kokonaispinta-ala:  28,15 km²
Korkeus:  600 m
Väkiluku (2019):  19 653
 – Väestötiheys:  698 as./km²
Postinumero:  09456
Suuntanumero(t):  03733
 
 www.annaberg-buchholz.de 
Infobox OKVirheellinen NIMI-arvo: 
Annaberg-Buchholzin sijainti Erzgebirgin piirikunnassa. Pienemmässä kuvassa piirikunnan sijainti Saksin osavaltiossa.
Annaberg-Buchholz on kaupunki Erzgebirgin piirikunnassa Saksin osavaltiossa itäisessä Saksassa. Se on piirikuntansa hallintokeskus, historiallinen kaivoskaupunki ja nykyään teollisuuskaupunki. 1500-luvun alussa Annaberg oli 8 000 asukkaallaan yksi Saksan suurimpia kaupunkeja. Jako kahteen osaan on leimannut Annaberg-Buchholzin historiaa, ja näkyy edelleen kaupungin vaakunassa.
Maantiede

Annaberg-Buchholz sijaitsee Saksin lounaisosassa. Linnuntie-etäisyys Chemnitzistä on noin 30 kilometriä etelään, Leipzigista noin 95 kilometriä kaakkoon ja Dresdenistä noin 75 kilometriä lounaaseen. Annaberg-Buchholz on osa Saksan ja Tšekin rajaseudun Erzgebirge-vuoristoa. Kantakaupunki Annaberg sijaitsee 831 metriä merenpinnan yläpuolelle kohoavan Pöhlbergin juurella.
Annaberg ja Buchholz liitettiin toisiinsa 1949. Kleinrückerswalde kaupungin eteläosassa oli liitetty Annabergiin jo 1912. Cunersdorf, Frohnau ja Geyersdorf liitettiin Annaberg-Buchholziin 1990-luvulla.
Myös nikkelikukkana tunnettu kivennäinen annabergiitti sai nimensä Annabergin mukaan.
Historia

Erzgebirgen metsiin asettui 1100- ja 1200-luvuilla frankkilaisia talonpoikia. Nykyisistä osa-alueista Frohnau, Geyersdorf ja Kleinrückerswalde on ensimmäinen kirjallinen maininta vuodelta 1397. Pienimuotoista kaivostoimintaa alettiin harjoittaa 1470-luvulla ja 1491 löydetty rikas hopeamalmiesiintymä veti runsaasti väkeä puoleensa. Ilmiötä kutsutaan termillä Berggeschrey, joka vastaa suunnilleen kultaryntäystä. Kaupunki perustettiin Yrjö Parrakkaan käskystä 21. syyskuuta 1496. Viralliset kaupunkioikeudet "Newe Stat am Schrekenbergk" sai 28. lokakuuta 1497. Paikkakunta kasvoi 1500-luvun alkupuoliskolla Saksin suurimmaksi kaupungiksi Freibergin jälkeen.
Buchholzissa suoritettiin uskonpuhdistus jo varhain, mutta Annaberg pysyi katolisena Yrjö Parrakkaan kuolemaan saakka. 1600-luvulla kaivostoiminta hiipui ja kaupunki kärsi myös kolmikymmenvuotisesta sodasta. 1700-luvulla Annaberg ja Buchholz olivat pieniä käsityöläiskaupunkeja. 1800-luvulla ne kokivat teollisen vallankumouksen, ja erityisen tärkeäksi nousi tekstiiliteollisuus. Kaupungit tulivat tunnetuiksi posamenteistaan myös ulkomailla: aikakauden tekstiilimuoti suosi Annabergin ja Buchholzin koristeellisia tuotteita. Rautatieverkkoon kaupungit liitettiin 1866.
Toisen maailmansodan aikana Annaberg säästyi pommituksilta, mutta Buchholz koki massiivisen ilmaiskun helmikuussa 1945. Pommit tuhosivat muun muassa Katariinankirkon. Sijainti Pöhlbergin kupeessa kenties suojasi Annabergiä. Sodan jälkeen Annaberg ja Buchholz jäivät Neuvostoliiton miehitysvyöhykkeelle. Kaupunkien yhdistämisestä käyntiin kovaa vääntöä ennen kuin se toteutui 1949.
Nykyisen Annaberg-Buchholzin alueella asui vuonna 1939 noin 33 000 ihmistä. Uraanilöydöt vauhdittivat kaupungin kasvua vielä 1950-luvulla, jolloin väkiluku oli enimmillään 40 000.
Annaberg-Buchholzin maamerkki on myöhäisgotiikan ja renessanssin taitetta edustava Pyhän Annan kirkko eli St. Annenkirche vuodelta 1499. Kirkon tornin korkeus on 78 metriä.
Talous ja liikenne

Annaberg-Buchholzin suuria työnantajia ovat muun muassa sairaala Erzgebirgsklinikum Annaberg ja pankki Erzgebirgssparkasse. Kaupungissa on paperiteollisuutta, elintarviketeollisuutta ja autoteollisuuden alihankkijoita. Posamenttien tuotantoa jatkaa Ruther & Einenkel.
Annaberg-Buchholzin päärautatieasema on Annaberg-Buchholz unt Bf. Kaupungissa on myös rautatieasema Annaberg-Buchholz Süd ja liikennepaikka Annaberg-Buchholz Mitte. Asemilla pysähtyvät paikallisjunat. Läntistä Saksia halkova Bundesstraße 95 ja Berliinistä Aueen vievä Bundesstraße 101 risteävät Annaberg-Buchholzissa.
Aiheesta muualla

Annaberg-Buchholz, Saksi, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Annaberg-Buchholz
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki 
Maantieteelliset:  MusicBrainz area 
Muut:  NARA  IdRef 
St. Annenkirche
Käännös suomeksi
Luettelo itäblokista loikanneista henkilöistä

Tämä on luettelo Neuvostoliitosta ja itäblokista loikanneista henkilöistä.
Vuosina 1921–1990 loikanneet > 1920-ja 1930-luku

| Loikkari  | Ammatti/asema | Kotimaa | Loikkausvuosi | Missä loikannut |
| --- | --- | --- | --- | --- |
| Victor Soultanbeieff | shakkimestari |  Ukrainan SNT | 1921 | loikkasi Belgiassa |
| George Balanchine | koreografi |  Neuvostoliitto | 1924 | Loikkasi Saksan kiertueella |
| Boris Bažanov | Politbyroon sihteeri |  Neuvostoliitto | 1928 | loikkasi Iranin ja Intian kautta Ranskaan |
| Georges Agabekov | Tšekan agentti |  Armenian SNT | 1930 | Loikkasi Ranskassa; johti BažanovIN etsintää ennen loikkausta |
| Grigol Robakidze | kirjailija |  Georgian SNT | 1930 | Loikkasi Saksaan |
| Tatiana Tšernavin | kirjailija |  Neuvostoliitto | 1932 | Pakeni Neuvostoliitosta aviomiehensä Vladimir Tchernavin ja poikansa Andrein kanssa Karjalan kautta Suomeen ja Britanniaan. Vierail poikansa kanssa  miehensä luona gulag-vankilassa ja pakenivat sitten yhdessä. |
| Suren Erzinkjan | diplomaatti |  Neuvostoliitto | 1930 | diplomaatti, joka loikkasi 1920–1930-lukujen vaihteessa Suomeen. |
| George Gamov | fyysikko |  Ukrainan SNT | 1933 | yritti ylittää Mustanmeren kajakilla mutta loikkasi Brysselissä, Belgiassa Solvay-konferenssiin aikana |
| Ignace Reiss | NKVD-agentti |  Neuvostoliitto | 1937 | loikkasi Sveitsiin. NKVD:n murhaama |
| Walter Krivitski | NKVD-agentti |  Puolan kansantasavalta | 1937 | Loikkasi Pariisissa Reissin salamurhan jälkeen; Ilmeinen vuoden 1941 itsemurha Yhdysvalloissa saattoi olla NKVD:n salamurha |
| Alexander Orlov | NKVD-agentti |  Valko-Venäjän SNT | 1938 | loikkasi ollessaan Espanjassa välttääkseen teloituksen Stalinin puhdistuksissa |
| Genrih Ljuškov | NKVD-agentti |  Neuvostoliitto | 1938 | ylitti Mantšukuon rajan ja katosi myöhemmin |
| Aleksandr Orlov | NKVD-agentti |  Neuvostoliitto | 1938 | loikkasi Espanjaan Ranskan kautta |
| Aron Sheinman | Inturistin Lontoon osaston johtaja |  Neuvostoliitto | 1939 | Kutsuttiin takaisin Lontoosta, kieltäytyi palaamasta Neuvostoliittoon. |
Vuosina 1921–1990 loikanneet > 1940-luku

| Loikkari  | Ammatti/asema | Kotimaa | Loikkausvuosi | Missä loikannut |
| --- | --- | --- | --- | --- |
| Abdurahman Avtorhanov | kirjailija |  Neuvostoliitto | 1942 | loikkasi Saksassa |
| Nikolaus Poppe | kielentutkija |  Neuvostoliitto | 1943 | pakeni sodan aikana Saksaan. muutti myöhemmin Yhdysvaltoihin |
| Nasreddin Murat-Khan | arkkitehti/insinööri |  Neuvostoliitto | 1944 | Loikkasi Berliinissä, Saksassa; muutti Pakistaniin vuonna 1950, missä hän sai turvapaikan ja kansalaisuuden. |
| Victor Kravšenko | insinööri |  Ukrainan SNT | 1944 | Neuvostoliiton insinööri, joka oli todistamassa holodomorin kauhuja; loikkasi palvellessaan Neuvostoliiton ostovirastossa Washingtonissa Yhdysvalloissa |
| Romanas Arlauskas | shakkimestari |  Liettuan SNT | 1944 | vältti asepalveluksen pakenemalla Australiaan |
| Fedir Bohatyrtšuk | shakkimestari |  Ukrainan SNT | 1944 | loikkasi Prahassa sodan aikana |
| Leho Laurine | shakkimestari |  Viron SNT | 1944 | vältti asevelvollisuuden pakenemalla Ruotsin kautta Saksaan |
| G. M. Dimitrov | poliitikko |  Bulgarian kansantasavalta | 1945 | vältti kuolemantuomion Yhdysvaltain suurlähettilään puututtua tilanteeseen. Matkusti Yhdysvaltoihin |
| Fedir Bohatyrtšuk | shakkimestari |  Neuvostoliitto | 1945 | loikkasi Kanadassa |
| Géza Füster | shakkimestari |  Unkarin kansantasavalta | 1945 | Loikkasi Itä-Berliinin läpi ystävä Pal Benkon kanssa, joka jäi kiinni ja tuomittiin kolmeksi vuodeksi vankilaan |
| Igor Goušenko | GRU-agentti |  Neuvostoliitto | 1945 | Loikkasi Ottawassa, Kanadassa;  paljastikommunistien vakoojarenkaita |
| Anatoli Granovski | NKVD-agentti |  Neuvostoliitto | 1946 | loikkasi Tukholmassa, Ruotsissa |
| Grigori Tokaty | tiedemies |  Neuvostoliitto | 1947 | Työskenteli salaa maanalaisen oppositioryhmän kanssa Neuvostoliitossa. Loikkasi miehitetyn Berliinin brittisektorille ja saapui Yhdistyneeseen kuningaskuntaan vuonna 1947. |
| Jan Čep | elokuvaohjaaja |  Tšekkoslovakia | 1948 | loikkasi Ranskaan |
| Nesti Josifi Kopali | Sigurimin Albanian  turvallisuuspalvelun päällikkö Roomassa |    Albanian kansantasavalta  | 1949 | Tarjoutui Yhdysvaltain Rooman-suurlähetystöön loppuvuodesta 1949, mutta hänet hylättiin, joten hän kääntyi Italian tiedustelupalvelun puoleen. Muutaman kuukauden kuulustelun jälkeen hänet luovutettiin CIA:lle, joka lensi hänet Washingtoniin, D.C.:hen selvitystä varten.  Kopali toimitti arvokasta tietoa Albanian turvallisuudesta ja sotilaallisista asioista, mutta ei tarpeeksi, jotta Yhdysvaltain hallitus voisi tarjota hänelle poliittista turvapaikkaa ja uudelleensijoittamista Yhdysvaltoihin. Hänet lennätettiin lopulta takaisin Saksaan. |
| Wolfgang Leonhard | historiantutkija |  Itävalta | 1949 | saksalais-itävaltalainen historiantutkija joka palasi Neuvostoliitosta Jugoslavian kautta Länsi-Saksaan |
Vuosina 1921–1990 loikanneet > 1990-luku

| Loikkari  | Ammatti/asema | Kotimaa | Loikkausvuosi | Missä loikannut |
| --- | --- | --- | --- | --- |
| Gorsha Sur | jäätanssija |  Neuvostoliitto | 1990 | loikkasi Yhdysvalloissa |
| Vitali Vitalijev | kirjailija |  Ukrainan SNT | 1990 | loikkasi Britanniassa |
| Sergei Fjodorov | jääkiekkoilija |  Neuvostoliitto | 1990 | loikkasi Seattlessa |